Sven Eriksson își ia rămas bun de la lume. Fostul antrenor al Angliei, care suferă de o boală incurabilă, își povestește ultimele zile
Fostul antrenor de fotbal al Angliei, Sven-Göran Eriksson, își ia rămas bun de la lume. Eriksson suferă de cancer pancreatic și se apropie de sfârșitul vieții. În ianuarie a anunțat că mai are de trăit cel mult un an. Acesta a declarat, într-un interviu pentru The Guardian, că vrea să-și spună adevărul. Asta în contextul în care, de-a lungul timpului, Eriksson a fost una dintre cele mai proeminente personalități publice și s-a confruntat cu critici puternice în presa tabloidă.